title: Vykonávacie nariadenie Komisie (EÚ) 2019/618 z 15. apríla 2019, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Text s významom pre EHP)

text:
                  17.4.2019

                  SK

                  Úradný vestník Európskej únie

                  L 106/1

         VYKONÁVACIE NARIADENIE KOMISIE (EÚ) 2019/618
         z 15. apríla 2019,
         ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (1), a najmä na jeho článok 4 ods. 2,
         keďže:

                     (1)

                     Nariadením Komisie (ES) č. 474/2006 (2) sa vytvára zoznam leteckých dopravcov, ktorí podliehajú zákazu vykonávania leteckej dopravy v rámci Únie.

                     (2)

                     Podľa článku 4 ods. 3 nariadenia (ES) č. 2111/2005 (3) niektoré členské štáty a Agentúra Európskej únie pre bezpečnosť letectva (ďalej len „EASA“) oznámili Komisii informácie, ktoré sú dôležité v súvislosti s aktualizáciou uvedeného zoznamu. Dôležité informácie poskytli aj tretie krajiny a medzinárodné organizácie. Na základe uvedených informácií by sa zoznam mal aktualizovať.

                     (3)

                     Komisia informovala všetkých dotknutých leteckých dopravcov, a to buď priamo, alebo prostredníctvom orgánov, ktoré zodpovedajú za regulačný dohľad nad týmito dopravcami, o základných skutočnostiach a okolnostiach, ktoré budú podkladom pre rozhodnutie o uložení zákazu vykonávania leteckej dopravy v rámci Únie alebo o úprave podmienok zákazu vykonávania leteckej dopravy uloženého leteckému dopravcovi, ktorý je zaradený do zoznamov v prílohách A a B k nariadeniu (ES) č. 474/2006.

                     (4)

                     Komisia umožnila dotknutým leteckým dopravcom nahliadnuť do dokumentov poskytnutých členskými štátmi, predložiť písomné pripomienky a predniesť ústne stanovisko Komisii a výboru zriadenému nariadením (ES) č. 2111/2005 (ďalej len „Výbor pre leteckú bezpečnosť“).

                     (5)

                     Komisia informovala Výbor pre leteckú bezpečnosť o prebiehajúcich spoločných konzultáciách v rámci nariadenia (ES) č. 2111/2005 a nariadenia Komisie (ES) č. 473/2006 (4) s príslušnými orgánmi a leteckými dopravcami z Angoly, Bieloruska, Dominikánskej republiky, Gabonu, Indonézie, Moldavska, Nepálu, Ruska a Venezuely. Komisia informovala Výbor pre leteckú bezpečnosť aj o stave bezpečnosti letectva v Iráne, Kazachstane, Líbyi, Rovníkovej Guinei, Thajsku, Turkménsku a Zambii.

                     (6)

                     Agentúra EASA takisto informovala Komisiu a Výbor pre leteckú bezpečnosť o výsledkoch analýzy inšpekcií na odbavovacej ploche vykonaných v rámci programu hodnotenia bezpečnosti zahraničných lietadiel (SAFA) v súlade s nariadením Komisie (EÚ) č. 965/2012 (5).

                     (7)

                     EASA ďalej informovala Komisiu a Výbor pre leteckú bezpečnosť o projektoch technickej pomoci realizovaných v tretích krajinách, ktoré podliehajú zákazu vykonávania leteckej dopravy podľa nariadenia (ES) č. 474/2006. EASA poskytla informácie o plánoch a žiadostiach o ďalšiu technickú pomoc a spoluprácu v záujme zlepšenia administratívnej a technickej spôsobilosti úradov civilného letectva v tretích krajinách s cieľom pomôcť vyriešiť nesúlad s platnými medzinárodnými bezpečnostnými normami v oblasti civilného letectva. Členské štáty boli vyzvané, aby na tieto žiadosti reagovali bilaterálne v spolupráci s Komisiou a EASA. V tejto súvislosti Komisia opätovne zdôraznila, aké užitočné je poskytovať medzinárodnej leteckej komunite informácie o technickej pomoci, ktorú Únia a jej členské štáty poskytujú tretím krajinám v záujme zlepšenia bezpečnosti letectva na celom svete, a to najmä prostredníctvom databázy Bezpečnostnej kooperatívnej asistenčnej siete (Safety Collaborative Assistance Network, SCAN) Medzinárodnej organizácie civilného letectva (ICAO).

                     (8)

                     Eurocontrol poskytol Komisii a Výboru pre leteckú bezpečnosť aktualizované informácie o stave výstražných funkcií SAFA a prevádzkovateľov z tretích krajín (ďalej len TCO), ako aj aktuálne štatistiky výstražných správ o leteckých dopravcoch, ktorí podliehajú zákazu vykonávania leteckej dopravy.

            Leteckí dopravcovia Únie

                     (9)

                     V nadväznosti na analýzu agentúry EASA týkajúcu sa informácií z inšpekcií na odbavovacej ploche, ktoré sa uskutočnili v lietadlách leteckých dopravcov Únie, a informácií z normalizačných inšpekcií, ktoré vykonala agentúra EASA, ako aj z osobitných inšpekcií a auditov, ktoré vykonali národné letecké úrady, niektoré členské štáty prijali určité opatrenia na presadzovanie a informovali o nich Komisiu a Výbor pre leteckú bezpečnosť. Bulharsko informovalo Komisiu a Výbor pre leteckú bezpečnosť o opatreniach, ktoré prijalo v súvislosti s leteckými dopravcami s osvedčením získaným v Bulharsku.

                     (10)

                     Členské štáty opakovane zdôraznili, že sú pripravené vykonať to, čo bude potrebné, ak by relevantné bezpečnostné informácie poukazovali na bezprostredné bezpečnostné riziká v dôsledku nedodržiavania príslušných bezpečnostných noriem zo strany leteckých dopravcov Únie.

            Leteckí dopravcovia z Angoly

                     (11)

                     Leteckí dopravcovia, ktorí získali osvedčenie v Angole, s výnimkou dopravcu TAAG Angola Airlines („TAAG“), ktorý je uvedený v prílohe B k nariadeniu (ES) č. 474/2006 zmenenému nariadením Komisie (EÚ) č. 619/2009 (6), sú v súčasnosti uvedení v prílohe A k nariadeniu (ES) č. 474/2006 zmenenému nariadením Komisie (EÚ) č. 1131/2008 (7), a podliehajú úplnému zákazu.

                     (12)

                     Hodnotiaca návšteva Únie na mieste za účasti odborníkov Komisie, EASA a členských štátov prebehla od 10. do 14. decembra 2018 v priestoroch príslušného orgánu Angoly Instituto Nacional da Aviação Civil („INAVIC“) a u troch leteckých dopravcov s osvedčením získaným v Angole, konkrétne TAAG, SonAir a Heli Malongo.

                     (13)

                     INAVIC používa v oblasti bezpečnosti letectva prístup, ktorý neobsahuje moderné techniky riadenia bezpečnosti letectva. Od poslednej hodnotiacej návštevy Únie na mieste v júni 2009 však Angola dosiahla zreteľný pokrok. Angola aktualizovala svoj legislatívny rámec v oblasti bezpečnosti letectva a vypracovala nové technické predpisy Normativas Técnicas Aeronáuticas (NTA). NTA pokrývajú takmer všetky prílohy ICAO s výnimkou prílohy 19. INAVIC pracuje na ďalšej revízii NTA. INAVIC vypracoval a interne schválil súbor postupov týkajúcich sa povinností leteckého dohľadu. Pretrvávajú však nedostatky v interných postupoch, kontrole dokumentov, konzistentného zaznamenávania spisov a odbornej prípravy inšpektorov. Vzhľadom na tieto nedostatky súčasné vedenie INAVIC jasne vyjadrilo vôľu zlepšiť schopnosti a účinnosť INAVIC v jeho každodennej práci. INAVIC by mal zaviesť funkciu riadenia kvality.

                     (14)

                     Z hodnotiacej návštevy Únie na mieste vyplynulo 15 pripomienok vo vzťahu k činnostiam orgánu INAVIC v oblasti dohľadu. Takisto sa dospelo k záveru, že INAVIC síce vyvinul určité kapacity na dohľad nad činnosťami leteckej dopravy v Angole, ale aby INAVIC mohol riešiť vzniknuté bezpečnostné nedostatky, sú nevyhnutné ďalšie zlepšenia.

                     (15)

                        TAAG je vlajkový dopravca Angoly. Má zavedený riadne fungujúci a spoľahlivý systém manažmentu bezpečnosti, ktorý leteckému dopravcovi poskytuje užitočné údaje. Vrcholový manažment spoločnosti dobre chápe tieto systémy a používa ich na identifikáciu rizík a na prijatie vhodných opatrení na zmiernenie najvyšších rizík na prijateľnú úroveň. Systém riadenia kvality je spoľahlivý a funkčný.

                     (16)

                        TAAG vypracoval požadované príručky, napríklad (okrem iného) príručku kontroly údržby, príručku postupov údržby, príručku výkonnostných noriem prevádzky dvojmotorových prevádzkových letúnov s predĺženým doletom a príručku o znížených minimách vertikálneho rozstupu, ktoré obsahujú politiky a podrobné súvisiace postupy schválené orgánom INAVIC. Osvedčujúci personál je riadne školený na typoch prevádzkovaných lietadiel. Z celkového hľadiska TAAG disponuje odbornou posádkou a personálom, ako aj funkčnými systémami na riadenie rôznych operácií. Vedenie dostáva bezpečnostné a kvalitatívne informácie a analýzy a riadi sa nimi, šíri tieto informácie a prijíma opatrenia prostredníctvom interných publikácií v elektronickej alebo inej podobe. Z najnovších uverejnených výsledkov auditu prevádzkovej bezpečnosti IATA (IOSA) vyplýva 99,3 % miera súladu.

                     (17)

                        SonAir má funkčný systém manažmentu bezpečnosti a funkčný systém riadenia kvality, pri hodnotiacej návšteve Únie na mieste sa však zistili vážne nedostatky, ktoré si vyžadujú naliehavé zlepšenia. SonAir nevykonáva všetky činnosti v súlade s požiadavkami príručky riadenia bezpečnosti, bezpečnostné školenie nie je plne implementované, riadenie zmien sa vykonáva iba povrchne a v minulom roku sa nevykonali žiadne bezpečnostné audity. Pokiaľ ide o systém riadenia kvality, letecký dopravca nepreukázal, že boli vykonané všetky audity ročného programu auditu. Z hodnotiacej návštevy Únie na mieste navyše vyplynulo, že administratívny systém na kontrolu zistení nebol riadne prevádzkovaný. V oblasti letovej prevádzky SonAir zohľadňuje všetky požiadavky pri zostavovaní rozpisov posádky. V prípade niektorých záznamov o odbornej príprave v rámci vzorky sa však objavili nezrovnalosti, SonAir by preto mal prijať vhodné opatrenia na zabezpečenie toho, aby dané postupy boli konzistentne určené a realizované.

                     (18)

                        Heli Malongo spravuje systém monitorovania súladu, ktorý je plne založený na IT a integrovaný, systém manažmentu bezpečnosti a monitorovanie letových údajov. Interakcia medzi týmito systémami je funkčná. Aktuálne schválené prevádzkové príručky zodpovedajú vykonávaným prevádzkovým činnostiam a dodržiavajú platné predpisy v Angole. Heli Malongo vybudoval a zaviedol funkčný a spoľahlivý systém zabezpečenia kvality údržby. Príručku kontroly údržby a príručku postupov údržby, ktoré vypracoval Heli Malongo, schválil INAVIC, pričom obe vychádzajú z odporúčaní výrobcu lietadiel. Priestory sú primerané a dobre zorganizované a zahŕňajú vyhradené kontrolované oblasti na uskladňovanie a uchovávanie nástrojov vrátane kalibrovaných nástrojov. Technici údržby sú riadne vyškolení na prevádzkovaných typoch lietadiel a majú prístup k požadovaným pokynom na zachovanie letovej spôsobilosti.

                     (19)

                     Dňa 3. apríla 2019 Komisia a Výbor pre leteckú bezpečnosť vypočul orgán INAVIC a leteckých dopravcov TAAG a Heli Malongo. INAVIC predstavil opatrenia prijaté po hodnotiacej návšteve Únie na mieste vrátane zmien v angolskom legislatívnom rámci. V marci 2019 bol schválený nový zákon o civilnom letectve, podľa ktorého bude INAVIC uznaný ako administratívne a finančne nezávislý subjekt. INAVIC informoval Komisiu a Výbor pre leteckú bezpečnosť o svojom záväzku zlepšiť účinné vykonávanie medzinárodných bezpečnostných noriem nad úroveň 60 % a na tento účel INAVIC dostane externú technickú pomoc. INAVIC má okrem toho v úmysle do konca roka 2019 vypracovať a zaviesť funkciu zabezpečenia kvality a integrovanú metodiku s cieľom umožniť jednotnosť a spoločný elektronický prístup k všetkým jeho technickým dokumentom.

                     (20)

                     INAVIC dosiahol pokrok pri uplatňovaní medzinárodných bezpečnostných noriem. Komisia víta vynaložené úsilie a vyzýva angolské orgány a INAVIC, aby pokračovali v tomto úsilí. Na základe dôkazov dostupných v súčasnosti, najmä z hodnotiacej návštevy Únie na mieste, však nemožno dospieť k záveru, že dosiahnutý pokrok je dostatočne silný na to, aby všetci leteckí dopravcovia registrovaní v Angole, nad ktorými vykonáva dohľad INAVIC, boli vyňatí z prílohy A k nariadeniu (ES) č. 474/2006. INAVIC by však mal dosiahnuť ďalšie zlepšenia svojho systému dohľadu nad bezpečnosťou, ako aj odbornej prípravy a štandardizácie pracovných metód svojich inšpektorov.

                     (21)

                     Počas vypočutia TAAG a Heli Malongo predstavili svoje plány nápravných opatrení vo vzťahu k pripomienkam a odporúčaniam z hodnotiacej návštevy Únie na mieste. Niektoré opatrenia opísané v plánoch nápravných opatrení už boli vykonané. Počas vypočutia obaja leteckí dopravcovia tvrdili, že majú zavedené spoľahlivé a funkčné systémy na riadenie rôznych operácií.

                     (22)

                     Komisia dospela k záveru, že TAAG a Heli Malongo sú schopní zaistiť bezpečné vykonávanie svojich operácií. Komisia sa domnieva, že existujú dostatočné dôkazy o tom, že obaja dopravcovia dodržiavajú platné angolské predpisy a medzinárodné bezpečnostné normy. Pokiaľ ide o TAAG, EASA potvrdila, že vo vzťahu k TCO a SAFA tento letecký dopravca nevyvoláva osobitné bezpečnostné obavy.

                     (23)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia dospela k záveru, že Heli Malongo by mal byť vyňatý z prílohy A k nariadeniu (ES) č. 474/2006 a že TAAG by mal byť vyňatý z prílohy B k nariadeniu (ES) č. 474/2006. Zoznam leteckých dopravcov, ktorí podliehajú zákazu vykonávania leteckej dopravy v rámci Únie, stanovený v prílohe A a prílohe B k nariadeniu (ES) č. 474/2006 by sa preto mal zmeniť.

                     (24)

                     Členské štáty by mali naďalej overovať, či Angola skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Angole.

                     (25)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Bieloruska

                     (26)

                     V súvislosti s bezpečnostnými nedostatkami, ktoré zistila EASA v rámci postupu udeľovania oprávnenia TCO, Komisia začala 17. septembra 2018 konzultácie s bieloruským úradom letectva (AD-BLR) podľa článku 3 ods. 2 nariadenia (ES) č. 473/2006.

                     (27)

                     Odborníci z Komisie, EASA a členských štátov vykonali 11. až 15. marca 2019 hodnotiacu návštevu Únie na mieste v Bielorusku v priestoroch agentúry AD-BLR a v priestoroch viacerých leteckých dopravcov s osvedčením získaným v Bielorusku, konkrétne Belavia Belarusian Airlines („Belavia“), Rubystar Airways a Tranavaveexport Airlines.

                     (28)

                     Počas hodnotiacej návštevy Únie na mieste poskytla agentúra AD-BLR dôkazy o významných zmenách v jej fungovaní vrátane prijatia nových pokynov, nových interných príručiek a kontrolných zoznamov, zriadenia špecializovaného inšpektorátu na ministerstve dopravy zodpovedného za odvetvie letectva a za prijímanie nových inšpektorov. Uvedené opatrenia sa začali v júni 2018 zmenou zákona o letectve a dané úsilie sa zintenzívnilo po začatí konzultácií medzi Komisiou a agentúrou AD-BLR 17. septembra 2018. Agentúra AD-BLR začala v roku 2018 opätovné udeľovanie osvedčení pri všetkých leteckých dopravcoch, ktorí získali osvedčenie v Bielorusku. V čase hodnotiacej návštevy Únie na mieste agentúra AD-BLR už ukončila opätovné udeľovanie osvedčení v prípade dvoch leteckých dopravcov. To sú dôležité snahy o zlepšenie súladu s medzinárodnými bezpečnostnými normami.

                     (29)

                     Hoci v roku 2018 bola výmena informácií zložitá, počas hodnotiacej návštevy Únie na mieste sa tok informácií zlepšil. Z výsledkov hodnotiacej návštevy Únie na mieste však vyplýva potreba určiť a implementovať komplexný plán s riadením procesov a dôsledným monitorovaním s cieľom zabezpečiť správnu identifikáciu a zmiernenie bezpečnostných rizík. Počas hodnotiacej návštevy Únie na mieste agentúra AD-BLR doložila informácie o svojom ročnom programe dohľadu nad leteckými dopravcami, ktorí získali osvedčenie v Bielorusku. Napriek tomu, že agentúra AD-BLR realizovala nábor potrebného kvalifikovaného personálu, v čase návštevy nemala dostatočný personál na vykonanie všetkých požadovaných činností dohľadu. Zistilo sa tiež, že účinnosť uvedených činností dohľadu by sa mohla ďalej zlepšiť, ak by sa viac opierali o výsledky robustného posudzovania bezpečnostných rizík.

                     (30)

                     Cieľom hodnotenia troch vyššie uvedených leteckých dopravcov bolo overiť schopnosť agentúry AD-BLR zabezpečiť súlad prevádzkových činností leteckých dopravcov, ktorí získali osvedčenie v Bielorusku, s medzinárodnými bezpečnostnými normami. Z hodnotiacej návštevy Únie na mieste vyplynul záver, že by malo dôjsť k zlepšeniu, a to najmä pokiaľ ide o činnosti dohľadu nad leteckými dopravcami, ktorí získali osvedčenie v Bielorusku. Nezistili sa však žiadne bezprostredné bezpečnostné riziká, ktoré by si vyžadovali dodatočné opatrenia popri tých, ktoré už EASA prijala počas procesu udeľovania oprávnenia TCO.

                     (31)

                     Dňa 3. apríla 2018 Komisia a Výbor pre leteckú bezpečnosť vypočuli agentúru AD-BLR. Jednočlenná delegácia agentúry AD-BLR informovala o niekoľkých prijatých opatreniach na ďalšie zlepšenie bezpečnosti letectva v Bielorusku, najmä o nábore a odbornej príprave zamestnancov, preskúmaní leteckých predpisov a postupov, ako aj o zavádzaní nových digitálnych technológií na podporu činností dohľadu. Hoci časť poskytnutých informácií bola pre Výbor pre leteckú bezpečnosť užitočná, agentúra AD-BLR nie vždy poskytla presné odpovede na otázky Výboru pre leteckú bezpečnosť.

                     (32)

                     Na základe dostupných informácií vrátane výsledkov hodnotiacej návštevy Únie na mieste z marca 2019 a plánu nápravných opatrení predloženého 29. marca 2019 sa Komisia domnieva, že agentúra AD-BLR od júna 2018 dosiahla pokrok vo vykonávaní medzinárodných bezpečnostných noriem. Agentúra AD-BLR by však aj tak mala zabezpečiť primerané zdroje na svoje činnosti dohľadu nad bezpečnosťou. Okrem toho Komisia zastáva názor, že by sa malo zabrániť akýmkoľvek prepojeniam medzi politickými a bezpečnostnými aspektmi.

                     (33)

                     Napriek tomu, že z dôkazov vyplýva, že opatrenia prijaté agentúrou AD-BLR už prispievajú k posilneniu jej kapacít na dohľad nad leteckými činnosťami v Bielorusku, mali by sa ďalej zlepšovať jej schopnosti zabezpečiť, aby sa prevádzkové činnosti leteckých dopravcov, ktorí získali osvedčenie v Bielorusku, vykonávali v súlade s medzinárodnými bezpečnostnými normami. V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Bieloruska.

                     (34)

                     Členské štáty by mali naďalej overovať, či Bielorusko skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Bielorusku.

                     (35)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Dominikánskej republiky

                     (36)

                     Leteckí dopravcovia z Dominikánskej republiky neboli ešte nikdy zaradení do prílohy A k nariadeniu (ES) č. 474/2006. Dňa 20. marca 2019 EASA informovala Komisiu o bezpečnostných nedostatkoch zistených v rámci postupu udeľovania oprávnenia TCO. Päť leteckých dopravcov, ktorí získali osvedčenie od orgánu Instituto Dominicano de Aviación Civil („IDAC“), požiadali o oprávnenie TCO, získali ho však iba dvaja dopravcovia, Helidosa Aviation Group, S.A. a Servicios Aéreos Profesionales, S.A. Dňa 15. marca 2019 EASA pozastavila oprávnenie dopravcu Servicios Aéreos Profesionales, S.A. z bezpečnostných dôvodov. Leteckí dopravcovia Dominican Wings, S.A. a Sky High Aviation Services, S.R.L. stiahli svoje žiadosti v priebehu počiatočného hodnotenia EASA. Letecký dopravca Air Century, S.A. stiahol svoju prvú žiadosť v roku 2017 po tom, čo nepreukázal súlad s príslušnými bezpečnostnými normami, a v roku 2018 ju podal opäť.

                     (37)

                     Z výsledkov analýzy inšpekcií na odbavovacej ploche vykonaných v rámci programu SAFA vyplýva, že koeficient SAFA v prípade leteckých dopravcov, ktorí získali osvedčenie od orgánu IDAC, je nad celosvetovým priemerom. Opätovný výskyt niektorých zistení v rámci programu SAFA poukazuje na predpoklad nedostatočne primeranej kultúry bezpečnosti. Celkový počet inšpekcií v rámci programu SAFA je však nízky. Komisia sa rozhodla otvoriť konzultácie s orgánom INAC v súlade s článkom 3 ods. 2 nariadenia (ES) č. 473/2006.

                     (38)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Dominikánskej republiky.

                     (39)

                     Členské štáty majú naďalej overovať, či sa skutočne dodržiavajú príslušné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Dominikánskej republike.

                     (40)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Gabonu

                     (41)

                     Konzultácie medzi Komisiou a príslušnými orgánmi Gabonu, t. j. Agence Nationale de l'Aviation Civile („ANAC“), pokračovali s cieľom monitorovať pokrok orgánu ANAC pri zabezpečovaní súladu jeho systému dohľadu nad bezpečnosťou letectva s medzinárodnými bezpečnostnými normami. V tejto súvislosti ANAC informoval Komisiu o opatreniach prijatých na posilnenie implementácie kritických prvkov, ako aj o predbežných výsledkoch koordinovanej validačnej misie ICAO („ICVM“), ktorá sa uskutočnila od 29. januára do 6. februára 2019.

                     (42)

                     Na základe poskytnutých informácií Komisia nemôže v plnej miere určiť kapacitu ANAC zabezpečovať súlad prevádzkových činností leteckých dopravcov, ktorí získali osvedčenie v Gabone, s medzinárodnými bezpečnostnými normami. V dôsledku toho sa budú požadovať dodatočné informácie a malo by sa usporiadať technické stretnutie na prerokovanie situácie v oblasti dohľadu nad bezpečnosťou v Gabone.

                     (43)

                     Dňa 2. apríla 2019 príslušné orgány Gabonu poskytli Komisii dôkazy, že leteckí dopravcovia Afric Aviation, Allegiance Air Tourist, Sky Gabon a Nouvelle Air Affaires Gabon už nie sú držiteľmi platného osvedčenia leteckého prevádzkovateľa (AOC). Uvedení leteckí dopravcovia by preto mali byť vyňatí zo zoznamu leteckých dopravcov, ktorí podliehajú zákazu vykonávania leteckej dopravy v rámci Únie.

                     (44)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že zoznam leteckých dopravcov, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa leteckí dopravcovia Afric Aviation, Allegiance Air Tourist a Sky Gabon odstránili z prílohy A k nariadeniu (ES) č. 474/2006 a aby sa letecký dopravca Nouvelle Air Affaires Gabon odstránil z prílohy B k nariadeniu (ES) č. 474/2006.

            Leteckí dopravcovia z Indonézie

                     (45)

                     Leteckí dopravcovia z Indonézie boli v júni 2018 vyňatí z prílohy A k nariadeniu (ES) č. 474/2006 zmenenému nariadením Komisie (EÚ) 2018/871 (8). V záujme ďalšieho monitorovania systému dohľadu nad bezpečnosťou v Indonézii Komisia a indonézske generálne riaditeľstvo civilného letectva („indonézske DGCA“) pokračovali v konzultáciách podľa článku 3 ods. 2 nariadenia (ES) č. 473/2006. V tejto súvislosti indonézske DGCA poskytlo Komisii listom z 28. februára 2019 ďalšie informácie a aktualizáciu o činnostiach dohľadu nad bezpečnosťou v období od septembra 2018 do februára 2019. Tieto informácie zahŕňali zoznam leteckých dopravcov s osvedčením získaným v Indonézii, registrované lietadlá, činnosti dohľadu nad bezpečnosťou, opatrenia na presadzovanie prijaté indonézskym DGCA, ako aj aktualizovaný stav plánov nápravných opatrení (CAP) ako výsledok hodnotiacej návštevy Únie na mieste v marci 2018. Indonézske DGCA poskytlo aj aktuálne informácie o vykonávaní akčného plánu výkonnostnej navigácie (PBN) a o technickej pomoci poskytovanej indonézskemu DGCA.

                     (46)

                     Prostredníctvom e-mailu zo 16. januára indonézske DGCA informovalo o procese reorganizácie indonézskeho DGCA zameranom na zosúladenie jeho postupov s normami a odporúčanými postupmi ICAO. Indonézske DGCA takisto informovalo Komisiu o vážnych incidentoch s účasťou indonézskych leteckých dopravcov.

                     (47)

                     Pokiaľ ide o zoznam leteckých dopravcov, lietadlá a činnosti dohľadu, indonézske DGCA vydalo jedno nové osvedčenie AOC podľa časti 121 a jedno nové osvedčenie AOC podľa časti 135. Pokiaľ ide o prijaté opatrenia na presadzovanie, indonézske DGCA pozastavilo platnosť jedného AOC podľa časti 121, zrušilo jedno osvedčenie o validácii, pozastavilo platnosť jedného preukazu spôsobilosti a uplatnilo tri administratívne sankcie voči držiteľom AOC podľa časti 135. Indonézske DGCA posilnilo dohľad nad zdravotníckymi aspektmi udeľovania preukazov spôsobilosti v reakcii na problémy identifikované pri hodnotiacej návšteve Únie na mieste v marci 2018 a pozastavilo činnosť siedmich akreditovaných držiteľov preukazu povereného leteckého lekára.

                     (48)

                     Na základe odporúčania týkajúceho sa vykonávania PBN sa očakáva, že indonézske DGCA do konca roka 2019 zavedie postupy PBN na 19 z 27 medzinárodných letísk. Zavádzanie PBN na domácich a odľahlých letiskách napreduje, nie však rovnakým tempom.

                     (49)

                     Indonézske DGCA zároveň informovalo útvary Komisie o stave nápravných opatrení v nadväznosti na koordinovanú validačnú misiu ICAO, ktorá prebehla v roku 2017. Organizácia ICAO 25. júla 2018 preskúmala CAP v oblasti letovej spôsobilosti. ICAO úplne alebo čiastočne prijala všetky nápravné opatrenia.

                     (50)

                     Komisia preskúmala tieto informácie a listom zo 6. marca 2019 požiadala o dodatočné informácie, konkrétne o počte interných postupov indonézskeho DGCA, ktoré ešte treba dokončiť, o lehotách, ktoré jeden z leteckých dopravcov nedodržal, ako aj o nedávnej fúzii spoločností Garuda Indonesia a Sriwijaya. Indonézske DGCA zaslalo požadované informácie 20. marca 2019. Po bližšom preskúmaní sa Komisia domnieva, že väčšina vysvetlení týkajúcich sa CAP, vážnych incidentov a opatrení na presadzovanie je primeraná. Väčšina zistení CAP tak bola uzavretá a navrhnuté nové termíny na uzavretie boli akceptované.

                     (51)

                     V nadväznosti na tragickú nehodu letu Lion Air JT610 z 29. októbra 2018 indonézske DGCA naďalej poskytuje informácie o prijatých opatreniach. V dôsledku havárie letu Ethiopian Airlines ET302 10. marca 2019 informovalo indonézske DGCA Komisiu o svojom rozhodnutí uložiť preventívne zákaz vzletu lietadiel Boeing 737 MAX, ktoré prevádzkujú spoločnosti Lion Air a Garuda Indonesia.

                     (52)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Indonézie.

                     (53)

                     Členské štáty by mali naďalej overovať, či Indonézia skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Indonézii.

                     (54)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Moldavska

                     (55)

                     Listom zo septembra 2018 Komisia informovala Úrad pre civilné letectvo Moldavska (CAAM) o určitých bezpečnostných obavách v súvislosti s leteckými dopravcami, ktorým CAAM udelil osvedčenie. Zároveň Komisia oznámila CAAM začatie konzultácií podľa článku 3 ods. 2 nariadenia (ES) č. 473/2006.

                     (56)

                     Odborníci z Komisie, EASA a členských štátov vykonali 11. až 15. februára 2019 hodnotiacu návštevu Únie na mieste v Moldavsku v priestoroch úradu CAAM a v priestoroch viacerých leteckých dopravcov s osvedčením získaným v Moldavsku, konkrétne Air Moldova Fly Pro a Terra Avia.

                     (57)

                     Podľa správy odborníkov CAAM používa v oblasti bezpečnosti letectva prístup, ktorý neobsahuje moderné techniky riadenia bezpečnosti letectva. Legislatívny rámec by sa mal aktualizovať, keďže do moldavských predpisov neboli zapracované všetky zmeny príloh ICAO. CAAM v súčasnosti pracuje na vykonávaní nariadení Únie v súlade s Dohodou o spoločnom leteckom priestore podpísanou medzi Úniou a jej členskými štátmi a Moldavskou republikou v roku 2012.

                     (58)

                     CAAM nemá zavedené spoľahlivé vnútorné mechanizmy a postupy, ktorými by sa existujúci právny a technický rámec previedol do bežných činností organizácie. CAAM by preto mal zlepšiť svoju funkciu riadenia kvality. Divízia letovej prevádzky CAAM zriadila vnútorné procesy a postupy, ktoré sa však nedodržiavajú. Počas hodnotiacej návštevy Únie na mieste sa zistili oblasti, v ktorých je potrebné zlepšenie, najmä potreba prísneho dodržiavania procesu certifikácie, potreba lepšej sledovateľnosti preskúmania a schvaľovania príručiek, ako aj potreba posilniť povinnosti dohľadu divízie letovej prevádzky. V oblasti licenčných činností úrad CAAM nezaviedol žiadny systém dohľadu nad delegovanými teoretickými znalosťami a praktickými skúškami. Okrem toho by sa malo zlepšiť aj vedenie záznamov, najmä s cieľom zabezpečiť vysledovateľnosť činností dohľadu.

                     (59)

                     Programy odbornej prípravy, ktoré vypracovala divízia letovej spôsobilosti, nedodržiavajú zavedené súvisiace postupy a nie sú dostatočné na udržanie požadovanej úrovne znalostí, zručností, spôsobilostí a kvalifikácie personálu letovej spôsobilosti. Audity alebo inšpekcie, ktoré vykonáva divízia letovej spôsobilosti úradu CAAM, by mali byť posilnené, keďže hodnotiaca návšteva Únie na mieste odhalila problémy moldavských leteckých dopravcov, ktoré mali zistiť vlastné audity dohľadu úradu CAAM.

                     (60)

                        Air Moldova, najväčší letecký dopravca v Moldavsku, má zavedený riadne fungujúci a spoľahlivý systém manažmentu bezpečnosti, ktorý leteckému dopravcovi poskytuje užitočné údaje. Systém riadenia kvality je spoľahlivý a funkčný a vyžaduje si len mierne vylepšenia. Vrcholový manažment spoločnosti dobre chápe tieto systémy a používa ich na identifikáciu rizík a na prijatie vhodných opatrení na zmiernenie najväčších rizík. Prevádzkové činnosti leteckého dopravcu podporujú kvalifikovaní technici a traťové stanice s funkciami údržby. Organizácia preukázala spoľahlivý a štruktúrovaný systém kontroly rôznych aspektov zachovania letovej spôsobilosti. Spoločnosť Air Moldova vypracovala požadované príručky obsahujúce politiky a podrobné súvisiace postupy schválené úradom CAAM. Certifikovaný personál je riadne školený na typoch prevádzkovaných lietadiel. Počas hodnotiacej návštevy na mieste v Únii neboli zistené žiadne závažné nedostatky.

                     (61)

                        Fly Pro je nákladný letecký dopravca so zavedeným systémom manažmentu bezpečnosti a systémom riadenia kvality. Počas hodnotiacej návštevy Únie na mieste sa zistili niektoré nedostatky týchto systémov, ktoré si vyžadujú zlepšenia. Príručka riadenia bezpečnosti spoločnosti Fly Pro by sa mala aktualizovať v súlade s moldavskými právnymi predpismi a medzinárodnými bezpečnostnými normami. Pokiaľ ide o systém riadenia kvality, letecký dopravca nepreukázal, že boli vykonané všetky audity ročného programu auditu. Navyše riadne nefungoval administratívny systém kontroly zistení. Fly Pro vypracoval prevádzkovú príručku, jej súčasná verzia však nezodpovedá schváleným prevádzkovým činnostiam a schváleniam. Program údržby nie je aktuálny, pretože všetky nové inšpekcie zavedené na základe najnovšej správy výboru na preskúmanie údržby vydanej organizáciou zodpovednou za typový návrh boli zavedené s nesprávnym intervalom. Z hodnotenia Fly Pro vyplynuli funkčné problémy v súvislosti s operatívnym riadením, odbornou prípravou a riadením evidencie záznamov, pričom systém riadenia kvality nebol schopný identifikovať nedostatky.

                     (62)

                        Terra Avia je súkromný letecký dopravca z Moldavska s prevádzkovou základňou na medzinárodnom letisku Sharjah v SAE. Príručka riadenia bezpečnosti spoločnosti Terra Avia by sa mala aktualizovať v súlade s moldavskými právnymi predpismi a medzinárodnými bezpečnostnými normami. Terra Avia okrem toho nevykonáva všetky činnosti v súlade s požiadavkami príručky pre riadenie bezpečnosti (riadenie rizík sa vykonáva iba povrchne, podpora bezpečnosti sa nevykonáva v plnej miere a nevykonávajú sa žiadne bezpečnostné audity). Terra Avia nezriadila účinnú operatívnu kontrolu nad začatím, pokračovaním, odklonením alebo ukončením letu. Program údržby predložený leteckým dopravcom navyše nie je aktualizovaný. Hoci lietadlá prevádzkované spoločnosťou Terra Avia vykazujú jednoznačne nižšiu mieru využívania ako číselné údaje o využívaní stanovené pre platnosť správy výboru na preskúmanie údržby a údajov o plánovaní údržby, letecký dopravca nezvažoval vypracovanie a zavedenie programu údržby v prípade malého využívania. Terra Avia nemôže preukázať, ako plní svoje povinnosti z hľadiska zachovania letovej spôsobilosti. Letecký dopravca navyše nepreukázal stav súladu s programom údržby. Počas hodnotiacej návštevy Únie na mieste sa zistilo, že informácie týkajúce sa častí s obmedzenou životnosťou, sú neúplné. Pokiaľ ide o program výcviku a kontroly letovej posádky, Terra Avia nebola schopná preukázať, že všetky požadované prvky boli zahrnuté do preškoľovacieho kurzu a udržiavacieho výcviku. Terra Avia vytvorila systém na kontrolu času letu, času v službe a času odpočinku letovej posádky a palubných sprievodcov, tento systém však neobsahoval žiadny systém oznamovania s cieľom informovať o akomkoľvek porušení.

                     (63)

                     V nadväznosti na hodnotiacu návštevu Únie na mieste v roku 2019 vykonal CAAM analýzu bezpečnosti a vypracoval návrh CAP v reakcii na pripomienky vyjadrené počas návštevy. Komisia usudzuje, že táto analýza je komplexná a že sa v nej stanovujú konkrétne lehoty pre opatrenia. Malo by sa však vyvinúť značné úsilie na splnenie všetkých úloh uvedených v analýze bezpečnosti. Navyše, kým sa táto analýza bezpečnosti skutočne neimplementuje, bezpečnostné riziká zistené počas hodnotiacej návštevy Únie na mieste v roku 2019 ostanú nezmiernené.

                     (64)

                     Dňa 2. apríla 2019 Komisia a Výbor pre leteckú bezpečnosť vypočuli úrad CAAM a leteckých dopravcov Air Moldova, Fly Pro a Aerotranscargo. CAAM predstavil svoju súčasnú organizačnú štruktúru vrátane bližších údajov o počte pracovníkov zaradených do divízie pre letovú spôsobilosť a letovú prevádzku. CAAM poskytol podrobné informácie o opatreniach prijatých od poslednej schôdze Výboru pre leteckú bezpečnosť v novembri 2018 vrátane informácií o odbornej príprave operačných inšpektorov, o procese náboru nových inšpektorov a o opatreniach prijatých v súvislosti s viacerými leteckými dopravcami registrovanými v Moldavsku. CAAM okrem toho poskytol informácie o stave a plánovaní harmonizácie moldavských právnych predpisov s regulačným rámcom Únie a preskúmaní vnútorných postupov a príručiek. CAAM predstavil zhrnutie nápravných opatrení prijatých v súvislosti s pripomienkami odborníkov vyjadrenými počas hodnotiacej návštevy Únie na mieste v roku 2019. CAAM okrem toho informoval Komisiu o pozastavení platnosti AOC spoločností Fly Pro a Terra Avia.

                     (65)

                     CAAM takisto informoval, že od začiatku roka 2019 je reštrukturalizovaný na verejnú inštitúciu financovanú zo štátneho rozpočtu. Komisia usudzuje, že by sa malo zabrániť akýmkoľvek prepojeniam medzi politickými a bezpečnostnými aspektmi. V tejto súvislosti bude musieť CAAM napriek tomuto novému inštitucionálnemu rámcu preukázať svoju úplnú nezávislosť v rozhodovacom procese.

                     (66)

                     V súlade so všetkými dostupnými informáciami vrátane výsledkov hodnotiacej návštevy Únie na mieste a informácií poskytnutých počas vypočutia sa Komisia a Výbor pre leteckú bezpečnosť domnievajú, že CAAM má len veľmi obmedzené kapacity na dohľad leteckých činností v Moldavsku, a preto sú potrebné ďalšie významné zlepšenia na riešenie vznikajúcich nedostatkov v oblasti bezpečnosti.

                     (67)

                        Air Moldova predstavila svoj CAP v reakcii na pripomienky a odporúčania vyjadrené počas hodnotiacej návštevy Únie na mieste. Tento plán obsahuje nápravné a preventívne opatrenia na základe spoľahlivej analýzy hlavných príčin. V tejto súvislosti EASA potvrdila, že vo vzťahu k TCO a SAFA tento letecký dopravca v súčasnosti nevyvoláva osobitné bezpečnostné obavy.

                     (68)

                        Fly One poskytol prehľad o spoločnosti vrátane aktuálneho lietadlového parku a dostupných zdrojov a zariadení. Svoj systém manažmentu bezpečnosti a systém riadenia kvality opísali ako spoľahlivé a dobre vyvinuté. Letecký dopravca používa súbor softvérových nástrojov na integráciu údajov o bezpečnosti, riadení kvality a rizík a na účinnú kontrolu svojich operácií. V tejto súvislosti EASA potvrdila, že vo vzťahu k TCO a SAFA tento letecký dopravca v súčasnosti nevyvoláva osobitné bezpečnostné obavy.

                     (69)

                        Aerotranscargo predstavil štruktúru a fungovanie svojho systému riadenia kvality a systému manažmentu bezpečnosti. Informoval aj o svojom záväzku zlepšiť výsledky v oblasti bezpečnosti a kultúru bezpečnosti. V tejto súvislosti EASA potvrdila, že vo vzťahu k TCO a SAFA tento letecký dopravca v súčasnosti nevyvoláva osobitné bezpečnostné obavy.

                     (70)

                     Na základe informácií, ktoré sú v súčasnosti dostupné, v súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu existujú dôvody na zaradenie všetkých leteckých dopravcov z Moldavska s výnimkou dopravcov Air Moldova, Fly One a Aerotranscargo, do zoznamu leteckých dopravcov, ktorí podliehajú zákazu vykonávania leteckej dopravy v rámci Únie.

                     (71)

                     Členské štáty by mali naďalej overovať, či Moldavsko skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Moldavsku.

                     (72)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Nepálu

                     (73)

                     Listom z 29. októbra 2018 Komisia požiadala nepálsky úrad pre civilné letectvo (CAAN) o zoznam dokumentov a opatrení, ktoré treba dokončiť.

                     (74)

                     CAAN poskytol všetku požadovanú dokumentáciu listom z 9. decembra 2018. Komisia usúdila, že poskytnutá dokumentácia je dobre štruktúrovaná a jej obsah uspokojivý. CAAN vyvinul značné úsilie na zlepšenie systému dohľadu nad bezpečnosťou v Nepále. Komisia sa však domnieva, že na riešenie existujúcich nedostatkov v oblasti bezpečnosti sú potrebné ďalšie významné zlepšenia. Komisia okrem toho Komisia konštatuje, že miera nehodovosti a vykazovateľných incidentov v Nepále je naďalej obzvlášť vysoká. Posledná nehoda sa stala 27. februára 2019, pri ktorej sa vo východnej horskej oblasti Taplejug v Nepále zrútil vrtuľník Eurocopter AS350 prevádzkovaný spoločnosťou Air Dynasty. Skôr, než možno uvažovať o zrušení aktuálneho zákazu pre všetkých dopravcov registrovaných v Nepále, by malo dôjsť k výraznému zlepšeniu miery nehodovosti v Nepále.

                     (75)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Nepálu.

            Leteckí dopravcovia z Ruska

                     (76)

                     Komisia, agentúra EASA a príslušné orgány členských štátov v uplynulom období naďalej dôsledne monitorovali úroveň bezpečnosti leteckých dopravcov, ktorí získali osvedčenie v Rusku a ktorí prevádzkujú lety v Únii, a to aj prioritným vykonávaním inšpekcií na odbavovacej ploche, ktoré sa majú vykonávať v prípade určitých ruských leteckých dopravcov v súlade s nariadením (EÚ) č. 965/2012.

                     (77)

                     Zástupcovia Komisie, EASA a členských štátov sa 22. marca 2019 stretli so zástupcami Ruského federálneho úradu pre leteckú dopravu (ruský FATA) s cieľom preskúmať úroveň bezpečnosti leteckých dopravcov, ktorí získali osvedčenie v Rusku, na základe správ o inšpekciách na odbavovacej ploche vykonaných v období od 19. septembra 2018 do 22. marca 2019 a identifikovať prípady, kde by mal ruský FATA posilniť svoje činnosti dohľadu.

                     (78)

                     Počas uvedeného stretnutia Komisia podrobnejšie preskúmala výsledky inšpekcií na odbavovacej ploche v rámci programu SAFA u jedného leteckého dopravcu s osvedčením v Rusku a vzala na vedomie rozhodnutie ruského FATA obmedziť platnosť jeho AOC na vnútroštátne lety. Vzhľadom na veľký počet žiadostí o oprávnenie TCO, ktorých výsledkom nebolo oprávnenie TCO zo strany agentúry EASA (19 zo 62 žiadostí), Komisia požiadala ruský FATA o preskúmanie úrovne bezpečnosti dotknutých leteckých dopravcov pred nadchádzajúcim stretnutím Výboru pre leteckú bezpečnosť

                     (79)

                     Na základe aktuálne dostupných informácií vrátane informácií, ktoré poskytol ruský FATA na stretnutí 22. marca 2019, Komisia usudzuje, že ruský FATA má v tomto štádiu potrebné schopnosti a ochotu riešiť bezpečnostné nedostatky. Z týchto dôvodov Komisia dospela k záveru, že vypočutie ruských leteckých úradov alebo leteckých dopravcov, ktorí získali osvedčenie v Rusku, pred Výborom pre leteckú bezpečnosť nie je potrebné.

                     (80)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Ruska.

                     (81)

                     Členské štáty by mali naďalej overovať, či leteckí dopravcovia z Ruska skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v súlade s nariadením (EÚ) č. 965/2012.

                     (82)

                     Ak by uvedené inšpekcie poukázali na bezprostredné bezpečnostné riziko v dôsledku nedodržiavania medzinárodných bezpečnostných noriem, Komisia môže uložiť niektorým ruským leteckým dopravcom zákaz vykonávať leteckú dopravu a zaradiť ich do prílohy A alebo B k nariadeniu (ES) č. 474/2006.

            Leteckí dopravcovia z Venezuely

                     (83)

                     Letecký dopravca Avior Airlines, ktorý získal osvedčenie vo Venezuele, 6. marca 2017 požiadal agentúru EASA o oprávnenie TCO. Agentúra EASA posúdila túto žiadosť v súlade s požiadavkami nariadenia (EÚ) č. 452/2014. Dňa 4. októbra 2017 EASA z bezpečnostných dôvodov zamietla žiadosť Avior Airlines o oprávnenie TCO.

                     (84)

                     Komisia a Výbor pre leteckú bezpečnosť 14. novembra 2017 vypočuli úrad Instituto Nacional de Aeronáutica Civil (INAC) a spoločnosť Avior Airlines podľa nariadenia (ES) č. 2111/2005. Po tomto vypočutí Komisia v novembri 2017 zmenila zoznam leteckých dopravcov, ktorí podliehali zákazu vykonávania leteckej dopravy v rámci Únie, a letecký dopravca Avior Airlines bol zaradený do prílohy A k nariadeniu (ES) č. 474/2006 (9).

                     (85)

                     V nadväznosti na technické stretnutie konané 29. augusta 2018 sa v súlade s článkom 7 nariadenia (ES) č. 2111/2005 INAC zúčastnil 14. novembra 2018 na vypočutí pred Výborom pre leteckú bezpečnosť. Hoci niektoré prvky systému dohľadu boli implementované a zdalo sa, že sú primerané z hľadiska štruktúry, počtu pracovníkov dohľadu, dokumentovaných postupov a plánovania inšpekcií, analýza dostupných informácií však ukázala niekoľko nezrovnalostí. Povaha týchto nezrovnalostí však neoprávňuje na zaradenie všetkých leteckých dopravcov z Venezuely do prílohy A alebo B k nariadeniu (ES) č. 474/2006.

                     (86)

                     Venezuela poskytuje priebežné aktualizácie stavu plnenia svojich povinností v oblasti dohľadu. Dňa 17. januára 2019 Komisia požiadala INAC o poskytnutie informácií o troch venezuelských leteckých dopravcoch – Avior Airlines, Estelar Latinoamericana a Conviasa. Táto žiadosť obsahovala všetky správy z inšpekcií v oblasti letovej prevádzky, letovej spôsobilosti, licencovania personálu a zdravotnej aeronautiky, ktoré vykonal INAC v rokoch 2017 a 2018 u týchto leteckých dopravcov, a všetky správy z inšpekcií organizácií údržby, ktoré pracujú pre ktoréhokoľvek z týchto troch venezuelských leteckých dopravcov. Podobná žiadosť bola podaná v súvislosti so strediskami odbornej prípravy. Komisia okrem toho požiadala o všetky správy o inšpekciách na odbavovacej ploche v prípade venezuelských leteckých dopravcov vrátane nápravných opatrení a následných opatrení prijatých úradom INAC. INAC včas predložil všetky požadované informácie, ktoré Komisia bude naďalej analyzovať a v prípade potreby požiada o ďalšie informácie.

                     (87)

                     Podľa informácií, ktoré poskytol úrad INAC 1. apríla 2019, získal letecký dopravca Avior Airlines osvedčenie IOSA. EASA informovala, že Avior Airlines má v úmysle predložiť novú žiadosť o oprávnenie TCO.

                     (88)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Venezuely.

                     (89)

                     Členské štáty by mali naďalej overovať, či Venezuela skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie vo Venezuele.

                     (90)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia môže prijať ďalšie opatrenia v súlade s nariadením (ES) č. 2111/2005.

                     (91)

                     V článku 8 ods. 2 nariadenia (ES) č. 2111/2005 je zakotvená nutnosť prijímať rozhodnutia rýchlo a v prípade potreby naliehavo, ak je to potrebné vzhľadom na dôsledky pre bezpečnosť. V záujme ochrany citlivých informácií a minimalizácie vplyvu na obchod je preto nevyhnutné, aby sa rozhodnutia prijaté v súvislosti s aktualizáciou zoznamu leteckých dopravcov, ktorí podliehajú zákazu alebo obmedzeniu vykonávania leteckej dopravy v rámci Únie, uverejnili a nadobudli účinnosť bezprostredne po ich prijatí.

                     (92)

                     Nariadenie (ES) č. 474/2006 by sa preto malo zodpovedajúcim spôsobom zmeniť.

                     (93)

                     Opatrenia stanovené v tomto nariadení sú v súlade so stanoviskom Výboru pre leteckú bezpečnosť zriadeného nariadením (ES) č. 2111/2005,

               PRIJALA TOTO NARIADENIE:

            Článok 1
            Nariadenie (ES) č. 474/2006 sa mení takto:

                        1.

                        Príloha A sa nahrádza textom uvedeným v prílohe I k tomuto nariadeniu.

                        2.

                        Príloha B sa nahrádza textom uvedeným v prílohe II k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. apríla 2019

                  Za Komisiu

                  v mene predsedníčky

               Violeta BULC

                  členka Komisie

            (1)  Ú. v. EÚ L 344, 27.12.2005, s. 15.

            (2)  Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14).

            (3)  Nariadenie Európskeho parlamentu a Rady (ES) č. 2111/2005 zo 14. decembra 2005 (Ú. v. EÚ L 344, 27.12.2005, s. 15).

            (4)  Nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 8).

            (5)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).

            (6)  Nariadenie Komisie (ES) č. 619/2009 z 13. júla 2009, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 182, 15.7.2009, s. 4).

            (7)  Nariadenie Komisie (ES) č. 1131/2008 zo 14. novembra 2008, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 306, 15.11.2008, s. 47).

            (8)  Vykonávacie nariadenie Komisie (EÚ) 2018/871 zo 14. júna 2018, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 152, 15.6.2018, s. 5).

            (9)  Vykonávacie nariadenie Komisie (ES) 2017/2215 z 30. novembra 2017, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 318, 2.12.2017, s. 1).

            PRÍLOHA I
            Príloha A k nariadeniu (ES) č. 474/2006 sa nahrádza takto:

                     „PRÍLOHA A

                        ZOZNAM LETECKÝCH DOPRAVCOV, KTORÍ PODLIEHAJÚ ZÁKAZU VYKONÁVANIA LETECKEJ DOPRAVY V RÁMCI ÚNIE, S VÝNIMKAMI (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC) alebo číslo prevádzkovej licencie

                                 Trojmiestne označenie ICAO

                                 Štát prevádzkovateľa

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Iránska islamská republika

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigéria

                                    AIR ZIMBABWE (PVT) LTD

                                 177/04

                                 AZW

                                 Zimbabwe

                                    Všetci leteckí dopravcovia, ktorí získali osvedčenie od afganských orgánov zodpovedných za regulačný dohľad, vrátane

                                    Afganská islamská republika

                                    ARIANA AFGHAN AIRLINES

                                 AOC 009

                                 AFG

                                 Afganská islamská republika

                                    KAM AIR

                                 AOC 001

                                 KMF

                                 Afganská islamská republika

                                    Všetci leteckí dopravcovia, ktorí získali osvedčenie od angolských orgánov zodpovedných za regulačný dohľad, s výnimkou dopravcov TAAG Angola Airlines a Heli Malongo, vrátane

                                    Angolská republika

                                    AEROJET

                                 AO-008/11-07/17 TEJ

                                 TEJ

                                 Angolská republika

                                    GUICANGO

                                 AO-009/11-06/17 YYY

                                 Neznáme

                                 Angolská republika

                                    AIR JET

                                 AO-006/11-08/18 MBC

                                 MBC

                                 Angolská republika

                                    BESTFLYA AIRCRAFT MANAGEMENT

                                 AO-015/15-06/17YYY

                                 Neznáme

                                 Angolská republika

                                    HELIANG

                                 AO 007/11-08/18 YYY

                                 Neznáme

                                 Angolská republika

                                    SJL

                                 AO-014/13-08/18YYY

                                 Neznáme

                                 Angolská republika

                                    SONAIR

                                 AO-002/11-08/17 SOR

                                 SOR

                                 Angolská republika

                                    Všetci leteckí dopravcovia, ktorí získali osvedčenie od orgánov Konžskej republiky zodpovedných za regulačný dohľad, vrátane

                                    Konžská republika

                                    AERO SERVICE

                                 RAC06-002

                                 RSR

                                 Konžská republika

                                    CANADIAN AIRWAYS CONGO

                                 RAC06-012

                                 Neznáme

                                 Konžská republika

                                    EMERAUDE

                                 RAC06-008

                                 Neznáme

                                 Konžská republika

                                    EQUAFLIGHT SERVICES

                                 RAC 06-003

                                 EKA

                                 Konžská republika

                                    EQUAJET

                                 RAC06-007

                                 EKJ

                                 Konžská republika

                                    EQUATORIAL CONGO AIRLINES S.A.

                                 RAC 06-014

                                 Neznáme

                                 Konžská republika

                                    MISTRAL AVIATION

                                 RAC06-011

                                 Neznáme

                                 Konžská republika

                                    TRANS AIR CONGO

                                 RAC 06-001

                                 TSG

                                 Konžská republika

                                    Všetci leteckí dopravcovia, ktorí získali osvedčenie od orgánov Konžskej demokratickej republiky (KDR) zodpovedných za regulačný dohľad, vrátane

                                    Konžská demokratická republika (KDR)

                                    AIR FAST CONGO

                                 409/CAB/MIN/TVC/0112/2011

                                 Neznáme

                                 Konžská demokratická republika (KDR)

                                    AIR KASAI

                                 409/CAB/MIN/TVC/0053/2012

                                 Neznáme

                                 Konžská demokratická republika (KDR)

                                    AIR KATANGA

                                 409/CAB/MIN/TVC/0056/2012

                                 Neznáme

                                 Konžská demokratická republika (KDR)

                                    AIR TROPIQUES

                                 409/CAB/MIN/TVC/00625/2011

                                 Neznáme

                                 Konžská demokratická republika (KDR)

                                    BLUE AIRLINES

                                 106/CAB/MIN/TVC/2012

                                 BUL

                                 Konžská demokratická republika (KDR)

                                    BLUE SKY

                                 409/CAB/MIN/TVC/0028/2012

                                 Neznáme

                                 Konžská demokratická republika (KDR)

                                    BUSY BEE CONGO

                                 409/CAB/MIN/TVC/0064/2010

                                 Neznáme

                                 Konžská demokratická republika (KDR)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Neznáme

                                 Konžská demokratická republika (KDR)

                                    CONGO AIRWAYS

                                 019/CAB/MIN/TVC/2015

                                 Neznáme

                                 Konžská demokratická republika (KDR)

                                    DAKOTA SPRL

                                 409/CAB/MIN/TVC/071/2011

                                 Neznáme

                                 Konžská demokratická republika (KDR)

                                    DOREN AIR CONGO

                                 102/CAB/MIN/TVC/2012

                                 Neznáme

                                 Konžská demokratická republika (KDR)

                                    GOMAIR

                                 409/CAB/MIN/TVC/011/2010

                                 Neznáme

                                 Konžská demokratická republika (KDR)

                                    KIN AVIA

                                 409/CAB/MIN/TVC/0059/2010

                                 Neznáme

                                 Konžská demokratická republika (KDR)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Konžská demokratická republika (KDR)

                                    MALU AVIATION

                                 098/CAB/MIN/TVC/2012

                                 Neznáme

                                 Konžská demokratická republika (KDR)

                                    MANGO AIRLINES

                                 409/CAB/MIN/TVC/009/2011

                                 Neznáme

                                 Konžská demokratická republika (KDR)

                                    SERVE AIR

                                 004/CAB/MIN/TVC/2015

                                 Neznáme

                                 Konžská demokratická republika (KDR)

                                    SERVICES AIR

                                 103/CAB/MIN/TVC/2012

                                 Neznáme

                                 Konžská demokratická republika (KDR)

                                    SWALA AVIATION

                                 409/CAB/MIN/TVC/0084/2010

                                 Neznáme

                                 Konžská demokratická republika (KDR)

                                    TRANSAIR CARGO SERVICES

                                 409/CAB/MIN/TVC/073/2011

                                 Neznáme

                                 Konžská demokratická republika (KDR)

                                    WILL AIRLIFT

                                 409/CAB/MIN/TVC/0247/2011

                                 Neznáme

                                 Konžská demokratická republika (KDR)

                                    Všetci leteckí dopravcovia, ktorí získali osvedčenie od džibutských orgánov zodpovedných za regulačný dohľad, vrátane

                                    Džibutsko

                                    DAALLO AIRLINES

                                 Unknown

                                 DAO

                                 Džibutsko

                                    Všetci leteckí dopravcovia, ktorí získali osvedčenie od orgánov Rovníkovej Guiney zodpovedných za regulačný dohľad, vrátane

                                    Rovníková Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Rovníková Guinea

                                    Cronos AIRLINES

                                 2011/0004/MTTCT/DGAC/SOPS

                                 Neznáme

                                 Rovníková Guinea

                                    Všetci leteckí dopravcovia, ktorí získali osvedčenie od eritrejských orgánov zodpovedných za regulačný dohľad, vrátane

                                    Eritrea

                                    ERITREAN AIRLINES

                                 AOC No 004

                                 ERT

                                 Eritrea

                                    NASAIR ERITREA

                                 AOC No 005

                                 NAS

                                 Eritrea

                                    Všetci leteckí dopravcovia, ktorí získali osvedčenie od orgánov Gabonskej republiky zodpovedných za regulačný dohľad, s výnimkou dopravcu Afrijet Business Service zaradeného do prílohy B, vrátane

                                    Gabonská republika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonská republika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonská republika

                                    TROPICAL AIR-GABON

                                 011/MTAC/ANAC-G/DSA

                                 Neznáme

                                 Gabonská republika

                                    Všetci leteckí dopravcovia, ktorí získali osvedčenie od orgánov Kirgizskej republiky zodpovedných za regulačný dohľad, vrátane

                                    Kirgizská republika

                                    AIR BISHKEK (formerly EASTOK AVIA)

                                 15

                                 EAA

                                 Kirgizská republika

                                    AIR MANAS

                                 17

                                 MBB

                                 Kirgizská republika

                                    AVIA TRAFFIC COMPANY

                                 23

                                 AVJ

                                 Kirgizská republika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgizská republika

                                    HELI SKY

                                 47

                                 HAC

                                 Kirgizská republika

                                    AIR KYRGYZSTAN

                                 03

                                 LYN

                                 Kirgizská republika

                                    MANAS AIRWAYS

                                 42

                                 BAM

                                 Kirgizská republika

                                    S GROUP INTERNATIONAL (formerly S GROUP AVIATION)

                                 45

                                 IND

                                 Kirgizská republika

                                    SKY BISHKEK

                                 43

                                 BIS

                                 Kirgizská republika

                                    SKY KG AIRLINES

                                 41

                                 KGK

                                 Kirgizská republika

                                    SKY WAY AIR

                                 39

                                 SAB

                                 Kirgizská republika

                                    TEZ JET

                                 46

                                 TEZ

                                 Kirgizská republika

                                    VALOR AIR

                                 07

                                 VAC

                                 Kirgizská republika

                                    Všetci leteckí dopravcovia, ktorí získali osvedčenie od libérijských orgánov zodpovedných za regulačný dohľad

                                    Libéria

                                    Všetci leteckí dopravcovia, ktorí získali osvedčenie od líbyjských orgánov zodpovedných za regulačný dohľad, vrátane

                                    Líbya

                                    AFRIQIYAH AIRWAYS

                                 007/01

                                 AAW

                                 Líbya

                                    AIR LIBYA

                                 004/01

                                 TLR

                                 Líbya

                                    BURAQ AIR

                                 002/01

                                 BRQ

                                 Líbya

                                    GHADAMES AIR TRANSPORT

                                 012/05

                                 GHT

                                 Líbya

                                    GLOBAL AVIATION AND SERVICES

                                 008/05

                                 GAK

                                 Líbya

                                    LIBYAN AIRLINES

                                 001/01

                                 LAA

                                 Líbya

                                    PETRO AIR

                                 025/08

                                 PEO

                                 Líbya

                                    Všetci leteckí dopravcovia, ktorí získali osvedčenie od moldavských orgánov zodpovedných za regulačný dohľad, s výnimkou dopravcov Air Moldova, Fly One a Aerotranscargo, vrátane

                                    Moldavská republika

                                    CA Î.M „TANDEM AERO“ SRL

                                 MD005

                                 TDM

                                 Moldavská republika

                                    Î.M „VALAN ICC“ SRL

                                 MD009

                                 VLN

                                 Moldavská republika

                                    CA „AIM AIR“ SRL

                                 MD015

                                 AAM

                                 Moldavská republika

                                    CA „OSCAR JET“ SRL

                                 MD017

                                 OSJ

                                 Moldavská republika

                                    CA „AIR STORK“ SRL

                                 MD018

                                 MSB

                                 Moldavská republika

                                    Î M „MEGAVIATION“ SRL

                                 MD019

                                 ARM

                                 Moldavská republika

                                    CA „PECOTOX-AIR“ SRL

                                 MD020

                                 PXA

                                 Moldavská republika

                                    CA „TERRA AVIA“ SRL

                                 MD022

                                 TVR

                                 Moldavská republika

                                    CA „FLY PRO“ SRL

                                 MD023

                                 PVV

                                 Moldavská republika

                                    Všetci leteckí dopravcovia, ktorí získali osvedčenie od nepálskych orgánov zodpovedných za regulačný dohľad, vrátane

                                    Nepálska republika

                                    AIR DYNASTY HELI. S.

                                 035/2001

                                 Neznáme

                                 Nepálska republika

                                    AIR KASTHAMANDAP

                                 051/2009

                                 Neznáme

                                 Nepálska republika

                                    BUDDHA AIR

                                 014/1996

                                 BHA

                                 Nepálska republika

                                    FISHTAIL AIR

                                 017/2001

                                 Neznáme

                                 Nepálska republika

                                    GOMA AIR

                                 064/2010

                                 Neznáme

                                 Nepálska republika

                                    HIMALAYA AIRLINES

                                 084/2015

                                 HIM

                                 Nepálska republika

                                    MAKALU AIR

                                 057A/2009

                                 Neznáme

                                 Nepálska republika

                                    MANANG AIR PVT LTD

                                 082/2014

                                 Neznáme

                                 Nepálska republika

                                    MOUNTAIN HELICOPTERS

                                 055/2009

                                 Neznáme

                                 Nepálska republika

                                    MUKTINATH AIRLINES

                                 081/2013

                                 Neznáme

                                 Nepálska republika

                                    NEPAL AIRLINES CORPORATION

                                 003/2000

                                 RNA

                                 Nepálska republika

                                    SAURYA AIRLINES

                                 083/2014

                                 Neznáme

                                 Nepálska republika

                                    SHREE AIRLINES

                                 030/2002

                                 SHA

                                 Nepálska republika

                                    SIMRIK AIR

                                 034/2000

                                 Neznáme

                                 Nepálska republika

                                    SIMRIK AIRLINES

                                 052/2009

                                 RMK

                                 Nepálska republika

                                    SITA AIR

                                 033/2000

                                 Neznáme

                                 Nepálska republika

                                    TARA AIR

                                 053/2009

                                 Neznáme

                                 Nepálska republika

                                    YETI AIRLINES DOMESTIC

                                 037/2004

                                 NYT

                                 Nepálska republika

                                    Všetci leteckí dopravcovia, ktorí získali osvedčenie od orgánov Svätého Tomáša a Princovho ostrova zodpovedných za regulačný dohľad, vrátane

                                    Svätý Tomáš a Princov ostrov

                                    AFRICA'S CONNECTION

                                 10/AOC/2008

                                 ACH

                                 Svätý Tomáš a Princov ostrov

                                    STP AIRWAYS

                                 03/AOC/2006

                                 STP

                                 Svätý Tomáš a Princov ostrov

                                    Všetci leteckí dopravcovia, ktorí získali osvedčenie od sierraleonských orgánov zodpovedných za regulačný dohľad, vrátane

                                    Sierra Leone

                                    AIR RUM, LTD

                                 Unknown

                                 RUM

                                 Sierra Leone

                                    DESTINY AIR SERVICES, LTD

                                 Unknown

                                 DTY

                                 Sierra Leone

                                    HEAVYLIFT CARGO

                                 Unknown

                                 Neznáme

                                 Sierra Leone

                                    ORANGE AIR SIERRA LEONE LTD

                                 Unknown

                                 ORJ

                                 Sierra Leone

                                    PARAMOUNT AIRLINES, LTD

                                 Unknown

                                 PRR

                                 Sierra Leone

                                    SEVEN FOUR EIGHT AIR SERVICES LTD

                                 Unknown

                                 SVT

                                 Sierra Leone

                                    TEEBAH AIRWAYS

                                 Unknown

                                 Neznáme

                                 Sierra Leone

                                    Všetci leteckí dopravcovia, ktorí získali osvedčenie od sudánskych orgánov zodpovedných za regulačný dohľad, vrátane

                                    Sudánska republika

                                    ALFA AIRLINES SD

                                 54

                                 AAJ

                                 Sudánska republika

                                    BADR AIRLINES

                                 35

                                 BDR

                                 Sudánska republika

                                    BLUE BIRD AVIATION

                                 11

                                 BLB

                                 Sudánska republika

                                    ELDINDER AVIATION

                                 8

                                 DND

                                 Sudánska republika

                                    GREEN FLAG AVIATION

                                 17

                                 Neznáme

                                 Sudánska republika

                                    HELEJETIC AIR

                                 57

                                 HJT

                                 Sudánska republika

                                    KATA AIR TRANSPORT

                                 9

                                 KTV

                                 Sudánska republika

                                    KUSH AVIATION CO.

                                 60

                                 KUH

                                 Sudánska republika

                                    NOVA AIRWAYS

                                 46

                                 NOV

                                 Sudánska republika

                                    SUDAN AIRWAYS CO.

                                 1

                                 SUD

                                 Sudánska republika

                                    SUN AIR

                                 51

                                 SNR

                                 Sudánska republika

                                    TARCO AIR

                                 56

                                 TRQ

                                 Sudánska republika

               “

               (1)  Leteckým dopravcom uvedeným v prílohe A by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

            PRÍLOHA II
            Príloha B k nariadeniu (ES) č. 474/2006 sa nahrádza takto:

                     „PRÍLOHA B

                        ZOZNAM LETECKÝCH DOPRAVCOV, KTORÝCH VYKONÁVANIE LETECKEJ DOPRAVY PODLIEHA PREVÁDZKOVÝM OBMEDZENIAM V RÁMCI ÚNIE (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC)

                                 Trojmiestne označenie ICAO

                                 Štát prevádzkovateľa

                                 Obmedzenie pre typ lietadla

                                 Registrové značky a prípadne sériové výrobné čísla lietadiel podliehajúcich obmedzeniu

                                 Štát registrácie

                                    AIR SERVICE COMORES

                                 06-819/TA-15/DGACM

                                 KMD

                                 Komory

                                 Všetky lietadlá s výnimkou: LET 410 UVP.

                                 Všetky lietadlá s výnimkou: D6-CAM (851336).

                                 Komory

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonská republika

                                 Všetky lietadlá s výnimkou: 2 lietadiel typu Falcon 50, 2 lietadiel typu Falcon 900.

                                 Všetky lietadlá s výnimkou: TR-LGV; TR-LGY; TR-AFJ; TR-AFR.

                                 Gabonská republika

                                    IRAN AIR

                                 FS100

                                 IRA

                                 Iránska islamská republika

                                 Všetky lietadlá typu Fokker F100 a typu Boeing B747.

                                 Lietadlá typu Fokker F100, ako sa uvádza v AOC; lietadlá typu Boeing B747, ako sa uvádza v AOC.

                                 Iránska islamská republika

                                    AIR KORYO

                                 GAC-AOC/KOR-01

                                 KOR

                                 Kórejská ľudovodemokratická republika

                                 Všetky lietadlá s výnimkou: 2 lietadiel typu TU-204.

                                 Všetky lietadlá s výnimkou: P-632, P-633.

                                 Kórejská ľudovodemokratická republika

               “

               (1)  Leteckým dopravcom uvedeným v prílohe B by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

               (2)  Spoločnosť Afrijet Business Service smie na účely svojej súčasnej úrovne prevádzky v rámci Únie použiť len uvedené konkrétne lietadlá.